पाएं अपने शहर की ताज़ा ख़बरें और फ्री ई-पेपरडाउनलोड करें
भोपाल। भाजपा में श्रेष्ठ कौन-मोदी या शिवराज? इस मुद्दे पर पार्टी में बयानों की बाढ़ आ गई है। शनिवार को आडवाणी ने ग्वालियर में नरेंद्र मोदी की तुलना में शिवराज को बेहतर मुख्यमंत्री बताया था। इस पर मोदी ने पार्टी अध्यक्ष राजनाथ सिंह से बात की है।
राजनाथ ने हैदराबाद में कहा कि आडवाणी के बयान को गलत अंदाज में लिया गया। पत्रकारों ने उनसे पूछा था कि क्या आडवाणी ने मप्र के मुख्यमंत्री की प्रशंसा करके प्रधानमंत्री पद की दौड़ में मोदी के मुकाबले चौहान को तरजीह दी है? जवाब में मोदी को सबसे लोकप्रिय नेता बताने के साथ राजनाथ ने साफ कर दिया कि पीएम पद के उम्मीदवार का फैसला पार्टी का संसदीय बोर्ड करेगा।
उधर, मोदी जहां इस मसले पर चुप हैं, वहीं शिवराज ने कहा कि मोदी मुझसे वरिष्ठ हैं, बड़े भाई हैं। रमन सिंह भी मुझसे वरिष्ठ हैं। नंबर एक या नंबर दो तो छोडि़ए, मैं तो नंबर तीन पर हूं। कांग्रेस प्रवक्ता शकील अहमद ने इस विवाद पर चुटकी लेते हुए इस सिविल वार बताया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn